На основу члана 4. Закона о комуналним делатностима („Службени гласник РС“ бр. 88/2011, 104/2016 и 95/2018), члана 32. ст.1 тач. 20. Закона о локалној самоуправи („Службени гласник РС“ бр. 129/2007, 83/2014, др.закон,101/2016, др.закони 47/2018 и 111/2021) и члана 40. Статута Општине Медвеђа („Службени гласник града Лесковца“, бр. 9/2019) Скупштина општине Медвеђа, на 5. седници одржаној дана 29. новембра 2022.године, доноси

О Д Л У К У

 о измени и допуни Одлуке о комуналним делатностима на територији општине Медвеђа

Члан 1.

Овом одлуком врши се измена и допуна Одлуке о комуналним делатностима на територији општине Медвеђа („Службени гласник града Лесковца“ бр.14/2015 и 5/2017).

Члан 2.

 У члану 7. Одлуке о комуналним делатностима на територији општине Медвеђа (у даљем тексту: Одлука) бришу се ставови 2. и 3. и додаје се нови став 2 који гласи: „На поступак поверавања обављања комуналне делатности чије се финасирање обезбеђује из буџета Општине Медвеђа, односно чије се финасирање обезбеђује у целости или делимично наплатом накнаде од корисника комуналних услуга, примењују се одредбе закона којима се уређује јавно приватно партнерство и концесије“.

Члан 3.

После члана 16. Одлуке додаје се нови члан 16а који гласе:

Вршилац комуналне делатности је дужан да једном годишње спроведе поступак изјашњавања корисника комуналних услуга о квалитету пружања комуналних услуга из ове одлуке у трајању од најмање 30 дана.

Изјашњавање се организује електронским путем или на други погодан начин.

Позив за изјашњавање објављује се на званичној интернет страници Вршиоца комуналних делатности и Општине Медвеђа , а доставља се средствима јавног информисања ради саопштења.

Вршилац комуналне делатности је дужан да у року од 15 дана од дана завршетка изјашњавања из става 1. овог члана достави надлежној организационој јединици извештај о резултатима изјашњавања корисника о квалитету пружених комуналних услуга.

Уколико су резултати изјашњавања корисника комуналних услуга такви да већина корисника није задовољна пруженом комуналном услугом, надлежна организациона јединица сачињава анализу и нацрт акта са мерама за отклањање недостатака наведених у изјашњавању корисника и доставља их Општинском већу са извештајем о резултатима изјашњавања корисника о квалитету пружених комуналних услуга.

Општинско веће након разматрања анализе и предложених мера из става 5. овог члана доноси акт којим налаже Вршиоцу комуналне делатности да отклони недостатке који су наведени у изјашњавању корисника у року који не може бити дужи од 90 дана.

 Уколико Вршилац комуналне делатности не поступи у погледу отклањања недостатака наведених у акту Општинског већа, Скупштина општине може раскинути закључени уговор о поверавању обављања комуналне делатности зоохигијене и поверити обављање ове комуналне делатности другом предузећу, односно вршиоцу комуналних делатности, који испуњава услове прописане Уредбом о начину и условима за отпочињање обављања комуналних делатности.

Члан 4 .

 У члану 110.став 2. тачка 1. Одлуке речи „у износу од 50.000,00 дин до 1.000.000,00 дин“ , замењују се речима „у фиксном износу од 50.000,00 динара“.

 У члану 110.став 2. тачка 2. Одлуке речи „у износу од 2.500,00 дин до 75.000,00 дин“ , замењују се речима „у фиксном износу од 10.000,00 динара“.

 У члану 110.став 2. тачка 3. Одлуке речи „у износу од 5.000,00 дин до 250.000,00 дин“ , замењују се речима „у фиксном износу од 30.000,00 динара“.

 У члану 110.став 2. тачка 4. Одлуке речи „у износу од 2.500,00 дин до 75.000,00 дин“ , замењују се речима „у фиксном износу од 10.000,00 динара“.

 Члан 110. став 3. се брише.

Члан 5.

Ова одлука ступа на снагу осмог дана од дана објављивања у "Службеном гласнику града Лесковца".

06Број:06-60/2022/14

29. новембар 2022. године

М е д в е ђ а

 ПРЕДСЕДНИК,

 Станко Милошевић, дипл. правник

.